Source: https://www.epi.sk/print/zz/2008-584.htm
Timestamp: 2020-01-18 15:08:53+00:00

Document:
584/2008 Z. z. Vyhláška Ministerstva zdravotníctva Slovenskej republiky, ktorou sa dopĺňa vyhláška Ministerstva zdr... | Znenie 01.01.2009
Vyhláška č. 584/2008 Z. z.Vyhláška Ministerstva zdravotníctva Slovenskej republiky, ktorou sa dopĺňa vyhláška Ministerstva zdravotníctva Slovenskej republiky č. 321/2005 Z. z. o rozsahu praxe v niektorých zdravotníckych povolaniach v znení vyhlášky Ministerstva zdravotníctva Slovenskej republiky č. 542/2005 Z. z.
ktorou sa dopĺňa vyhláška Ministerstva zdravotníctva Slovenskej republiky č. 321/2005 Z. z. o rozsahu praxe v niektorých zdravotníckych povolaniach v znení vyhlášky Ministerstva zdravotníctva Slovenskej republiky č. 542/2005 Z. z.
Vyhláška Ministerstva zdravotníctva Slovenskej republiky č. 321/2005 Z. z. o rozsahu praxe v niektorých zdravotníckych povolaniach v znení vyhlášky Ministerstva zdravotníctva Slovenskej republiky č. 542/2005 Z. z. sa dopĺňa takto:
1. V § 4b ods. 1 písm. y) sa na konci pripájajú tieto slová: „parazitologické vyšetrenie a bakteriologické vyšetrenie,“.
2. V § 4b ods. 1 písm. o) sa na konci pripájajú tieto slová: „a zabezpečuje dodržiavanie pitného režimu osôb vrátane detí, okrem novorodencov,“.
3. § 4b sa dopĺňa odsekom 3, ktorý znie:
„(3) Zdravotnícky asistent na základe koordinácie sestry alebo pôrodnej asistentky v zdravotníckych zariadeniach ústavnej zdravotnej starostlivosti samostatne osobám, okrem novorodencov a detí do 18 rokov
a) odoberá kapilárnu krv na glykémiu,
b) podáva inzulín podkožne,
c) podáva nízkomolekulárny heparín podkožne.“.
4. Za § 4c sa vkladá § 4d, ktorý vrátane nadpisu znie:
Zdravotnícky asistent, ktorý získal úplné stredné odborné vzdelanie na strednej zdravotníckej škole v študijnom odbore zdravotnícky asistent podľa predpisov platných do 31. augusta 2008 a ktorý nácvik zdravotných výkonov uvedených v § 4b ods. 3 nemal ako súčasť študijného programu, ich môže vykonávať po preškolení, ktoré zabezpečí zamestnávateľ v spolupráci s príslušnou strednou zdravotníckou školou uskutočňujúcou vzdelávanie v študijnom odbore zdravotnícky asistent.1a) Preškolenie musí trvať najmenej 40 hodín primerane rozdelených na teoretickú časť a na praktickú časť. O preškolení sa vyhotoví záznam, ktorý zašle zamestnávateľ komore, v ktorej je zdravotnícky pracovník registrovaný.“.

References: § 4
 § 4
 § 4
 § 4
 § 4
 § 4